**PROJEKTĒŠANAS UZDEVUMS**

objekta “Virsbūvju remonta ceha ēkas pārbūve” Vestienas ielā 37, Rīgā

būvprojekta izstrādei un autoruzraudzībai

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Ēkas nolietojušos konstrukciju atjaunošana, ārējo norobežojošo konstrukciju siltināšana (pamati, ārsienas, jumts), logu, durvju, vārtu nomaiņa ēkas siltumnoturības uzlabošanai, jumta seguma un inženierkomunikāciju nomaiņa virsbūvju remonta ceha ēkai Vestienas ielā 37, Rīgā. | |
| **II** | **ZIŅAS PAR OBJEKTU** | |
| Objekta nosaukums: | Virsbūvju remonta ceha ēkas pārbūve |
| Objekta adrese,  Būves kadastra apzīmējums, zemes vienības kadastra apzīmējums: | Vestienas iela 37, Rīga,  01001180030001,  01001180030 |
| Būvniecības veids: | Pārbūve, atjaunošana |
| Ēkas kopējā platība: | 2998,3 m2 |
| Būves grupa: | III grupa |
| Būves lietošanas veids: | 1251 – Rūpnieciskās ražošanas ēkas (darbnīcas) |
| **III** | **BŪVPROJEKTA DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** | |
| 1. | Objekta ērtai, drošai un efektīvai ekspluatācijai izstrādāt būvprojektu, paredzot tajā virsbūvju remonta ceha ēkas pārbūvi un atjaunošanu, fasāžu (pamati, ārsienas, jumts) siltināšanu, inženierkomunikāciju atjaunošanu. Mērķis – izstrādāt būvprojektu atbilstoši Projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt Būvniecības informācijas sistēmā (BIS) Rīgas domes Pilsētas attīstības departamentā. | |
| 2. | Būvprojekta robežas – zemes vienība ar kadastra apzīmējumu 01001180030 Vestienas ielā 37, Rīgā. | |
| 3. | Būvprojekta izstrādātājs (turpmāk – Izstrādātājs) pirms būvprojekta izstrādes veic būves ar kadastra apzīmējumu 01001180030001 apsekošanu un, nepieciešamības gadījumā arī būves tehnisko apsekošanu atbilstoši Ministru kabineta 30.06.2015. noteikumu Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” un citu spēkā esošo normatīvu aktu prasībām. Izstrādātājs sagatavo apsekošanas aktu un/vai tehniskās apsekošanas atzinumu, nepieciešamības gadījumā veic arī būves konstrukciju detalizētu tehnisko izpēti. Apsekošanas mērķis ir noteikt būves atbilstību [Būvniecības likuma](https://likumi.lv/ta/id/258572-buvniecibas-likums) [9.pantā](https://likumi.lv/ta/id/258572-buvniecibas-likums#p9) minētajām būves būtiskajām prasībām, t.sk., novērtēt būves nesošo konstrukciju mehānisko stiprību un stabilitāti, būves lietošanas drošību, inženiertehniskās sistēmas, esošo ugunsdrošības risinājumus.  Apsekošanas aktā un tehniskās apsekošanas atzinumā konstatēto bojājumu/defektu novēršanas risinājumus iekļaut būvprojekta sastāvā. Tehniskās apsekošanas atzinuma izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 4. | Izstrādātājs izstrādā būvniecības ieceres dokumentāciju pilnā apjomā, būvprojektu minimālā sastāvā un būvprojektu, saņem visus nepieciešamos saskaņojumos, t.sk., Pasūtītāja un nodrošina būvprojekta akceptēšanu BIS Rīgas domes Pilsētas attīstības departamentā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 5. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 6. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 7. | Inženierizpēte:   * 1. Ģeodēziskā un topogrāfiskā – veic pasūtītājs, pievienota pielikumā (skatīt 1.pielikumu);   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās.  Topogrāfisko plānu Pasūtītājs Izstrādātājam iesniedz pēc projektēšanas līguma noslēgšanas. | |
| 8. | Nepieciešamības gadījumā īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam – Izstrādātājs. | |
| 9. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 10. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus, izņemot uzdevumus topogrāfiskās izpētes veikšanai, sedz Izstrādātājs. | |
| 11. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Enerģētikas likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 30.06.2015. noteikumu Nr.332 “Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija”, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”, Ministru kabineta 30.06.2015. noteikumu Nr.328 “Noteikumi par Latvijas būvnormatīvu LBN 262-15 “Elektroniski sakaru tīkli”, Ministru kabineta 30.06.2015. noteikumu Nr.338 “Noteikumi par Latvijas būvnormatīvu LBN 003-15 “Būvklimatoloģija”, Ministru kabineta 16.06.2015. noteikumu Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, Ministru kabineta 21.10.2014. noteikumu Nr.655 “Noteikumi par Latvijas būvnormatīvu LBN 310-14 “Darbu veikšanas projekts”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Rīgas domes saistošo noteikumu Nr.106 “Rīgas transporta būvju aizsardzības noteikumi”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, Latvijas valsts standarta LVS EN 12831 “Ēku energoefektivitāte. Siltumslodzes projektēšanas aprēķina metode” prasībām. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.   * 1. Vispārīgā daļa;   2. Tehniskās apsekošanas atzinums (TAA) vai apsekošanas akts;   3. Ugundrošības pasākumu pārskats (UPP);   4. Arhitektūras daļa (AR);   5. Būvkonstrukciju daļa (BK);   6. Ēkai nepieciešamo attiecīgo inženiertīklu daļas:      1. ūdensapgāde un kanalizācija (iekšējā) (UK);      2. ūdensapgāde un kanalizācija (ārējā) (UKT);      3. lietus ūdens kanalizācijas tīkli (LKT);      4. elektroapgāde (iekšējā/ārējā) (EL/ELT);      5. apkure (AVK-A);      6. ventilācija (AVK-V);      7. klimata kontroles sistēma (AVK-K);      8. dūmu aizsardzība (ESS-DA);      9. piekļuves kontroles sistēma (ESS-PK);      10. apsardzes signalizācija (ESS-AS);      11. elektronisko sakaru inženiertīkli (ESS-TK);      12. vadības un automatizācijas sistēmas (ESS-VAS)      13. videonovērošana (ESS-VN);      14. elektronisko sakaru sistēmas (ārējās) (EST) (ja nepieciešams);      15. ugunsgrēka atklāšanas un trauksmes signalizācijas sistēmas (UATS);      16. gāzes apgāde (GA, GAT);      17. siltummehānika (SM);   7. Citas daļas, ja tādas nepieciešamas;   8. Darbu organizācijas projekts (DOP);   9. Ugunsdrošības pasākumu pārskats (UPP);   10. Tehnoloģiskā daļa (TN);   11. Ekonomikas daļa:   2.11.1. Iekārtu, konstrukciju un būvizstrādājumu kopsavilkums (IS);  2.11.2. Būvdarbu apjomu saraksts (BA);  2.11.3. Izmaksu aprēķins (T).   * 1. Ēkas energoefektivitātes novērtējumu aprēķinātajai energoefektivitātei. | |
| 3. | Ja sagatavojot tehniskos risinājumus 2.punktā norādītajām daļām projektēšanas gaitā rodas nepieciešamība pēc vēl kādas citas būvprojekta daļas izstrādes, kas nav minēta 2.punktā, izstrādātājs nodrošina vai veic šo daļu izstrādi. | |
| 4. | Ja būvprojekta izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības, un pamatojoties uz savu profesionālo un praktisko pieredzi, būvprojekta izstrādātājs papildina būvprojekta saturu. | |
| 5. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 6. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **NOSACĪJUMI UN TEHNISKĀS PRASĪBAS BŪVPROJEKTA RISINĀJUMU IZSTRĀDEI** | |
| 1. | **Vispārīgās prasības:**   * 1. Izstrādājot būvprojekta risinājumus, Izstrādātajam jāņem vērā visu 7. autobusu parka teritorijā (skatīt 2.pielikumu) iepriekš saskaņoto, spēkā esošo būvprojektu un izstrādes stadijā esošo būvprojektu tehniskos risinājumus. Būvprojektu tehniskiem risinājumiem jābūt savstarpēji saskaņotiem;   2. Izstrādājot būvprojekta risinājumus izmantot ilgtspējīgas būvniecības principus, ievērot zaļā iepirkuma prasības un kritērijus;   3. Pirms projekta izstrādes Izstrādātājam jāveic objekta esošo inženierkomunikāciju detalizēta izpēte un analīze. Objektā paredzēt pilnīgu iekšējo inženiertīklu demontāžu, iekšējo inženiertīklu un inženiertīklu pievadu atjaunošanu, pārbūvi vai jaunu būvniecību;   4. Būvprojekta risinājumiem jānodrošina nepārtraukta objekta svarīgo funkciju darbība visā būvprojekta realizācijas laikā. Nepieciešamības gadījumā paredzēt jaunus pagaidu inženiertīklu pieslēgumus;   5. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai;   6. Energopārvaldības principu ievērošanai paredzēt objektā uzskaites mēraparātu uzstādīšanu energoresursu patēriņa uzskaitei un analīzei;   7. Būvprojektā paredzēt visus nepieciešamos tehniskās ugunsdrošības pasākumus;   8. Par pamatu būves lit. 001 konstrukciju, inženiertīklu pārbūvei un atjaunošanai izmantot tehniskās apsekošanas atzinumu (skatīt 3.pielikumu);   1.10. Nepieciešamības gadījumā, lai nodrošinātu visu projektēšanas uzdevuma nosacījumu izpildi, Izstrādātajam būvprojekta izstrādes laikā izstrādāt un piedāvāt Pasūtītajam racionālu risinājumu, sadalot būvniecības un būvobjekta nodošanu ekspluatācijā pa būves kārtām, norādot kārtu robežas un secību.  1.11.Būvprojekta risinājumiem ir jābūt racionāliem, funkcionāliem un inženiertehniski pamatotiem. Būvprojekta risinājumu izstrādē ir jāņem vērā pasūtītāja prasības, kas norādītas projektēšanas laikā darba grupas sanāksmēs.  1.12.Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas, būvprojekta Izstrādātājam jāsaskaņo ar pasūtītāju.  1.13. Visām iekārtām un materiāliem ir jābūt augstas kvalitātes, jāatbilst pielietojuma  prasībām un ir jābūt sertificētiem atbilstoši Latvijas likumdošanai.  1.14. Risinājumos jāpiedāvā mūsdienīgus materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējasvarētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību.  1.15. Izstrādātājam jāskaņo būvprojekta risinājumi ar zemesgabalu īpašniekiem  normatīvajos aktos noteiktajā kārtībā.  1.16. Būvprojekta izstrādē ievērot visus Latvijas Republika spēkā esošos LBN  normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi.  1.17. Jauno inženierkomunikāciju un to sistēmu aprīkojuma izvēli un to izvietojumu telpās projektēšanas gaitā ir jāsaskaņo ar Pasūtītāju;  1.18. Pārbūvējamā ēkā paredzēt un projektēt saspiestā gaisa sistēmas;  1.19. Izskatīt iespēju un piedāvāt Pasūtītājam iespējamos risinājumus ēkas energoapgādei paredzēt izmantot atjaunojamos energoresursus (piemēram, saules enerģiju). Gadījumā, ja Pasūtītājs akceptē šādas sistēmas, izstrādāt attiecīgo sistēmu risinājumus. | |
| 2. | **Prasības AR sadaļai:**   * 1. Izstrādājot AR daļu, veikt visu esošo un projektējamo infrastruktūras elementu tehniski ekonomisko izvērtējumu dažādiem arhitektūras risinājumu variantiem, noteikt optimālus, Pasūtītājam izdevīgākus, arhitektoniski funkcionālus un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā;   2. Projektēšanas gaitā ņemt vērā un ievērtēt esošo situāciju, kā arī izvērtēt būves tehniskās inventarizācijas lietu (skatīt 4.pielikumu);   3. Paredzēt virsbūvju remonta ceha ēkas lit. 001 ārējo norobežojošo konstrukciju (pamatu cokols, ārsienas, jumts) siltināšanu un jumta seguma nomaiņu;   4. Paredzēt logu, durvju un vārtu nomaiņu;   5. Ārsienu stikla blokus paredzēt nomainīt uz trīsu stiklu pakešu logiem. Lielajās ailās (remonta cehā) paredzēt logus ar alumīnija konstrukcijas rāmjiem. Iespējamais ailas sadalījums - 6 vienādās daļās, kur apakšējās vai vidējās daļas ir veramas. Mazajās ailās jāparedz PVC profila logus. Iespējamais ailas sadalījums - pa vertikāli divās vienādās daļās, kur viena daļa ir verama;   6. Logus aprīkot ar ārējām un iekšējām palodzēm;   7. Apsekošanas ietvaros jāveic arī esošo logu un durvju/vārtu termogrāfija, kas jāatspoguļo atzinumā/aktā.   8. Ārējiem vārtiem jābūt siltinātiem, sekciju veida paceļamiem, paredzot tajos arī ieejas durvis. Tos jāaprīko ar elektrisko un rokas vadību, kā arī ar siltā gaisa appūtes sistēmu. Vārtu krāsojumam jāsakrīt ar esošo vārtu krāsojumu. Ņemt vērā jau uzstādīto vārtu risinājumus.   9. Visi tērauda vārti, kas atrodas ēkas iekšpusē, ir jāmaina pret jauniem;   10. Visi esošie dzelzsbetona jumti, kas atrodas pie ārsienām ir jādemontē, tos vairs neparedzot virs vārtiem un ārdurvīm. Jāparedz vieglu konstrukciju jumtiņi;   11. Remonta ceha telpā esošo stikla bloku starpsienu ir jāparedz demontēt, tās vietā izbūvējot starpsienu no FIBO blokiem;   12. Gar remonta bedres malu ēkas garenvirzienā (no vienām kāpnēm līdz otrām) paredzēt izbūvēt jaunu FIBO bloku sienu, kuras augstums būtu ~3 (m), to paredzot dažādu skapju un plauktu piekāršanai;   13. Remonta cehā esošais siltuma mezgls, kas atrodas blakus krāsošanas ceham, ir jānorobežo ar starpsienām no kopējās telpas;   14. Kompresoru telpai blakus esošais darbinieku atpūtas stūris ir jāpārtaisa par atsevišķu atpūtas telpu ar starpsienām;   15. Remonta bedru grīdās ir jāierīko ūdens noteku renes un trapi;   16. Ēkas fasāžu, ko paredzēts siltināt, vizuālais risinājums jāpieskaņo krāsošanas ceha esošai ārējai apdarei (gaiši pelēkas, profilētas tērauda loksnes);   17. Paredzēt ierīkot jaunu ārējo lietus ūdens novada sistēmu (noteku renes, noteku caurules, nosedzošie skārdi, lāseņi);   18. Paredzēt nomainīt visas tērauda ārējās kāpnes, aprīkojot tās ar aizsargājošu nožogojumu;   19. Izskatīt iespēju uz jumta paredzēt drošības sistēmu darbam uz jumta;   20. Jāparedz ēkas apmales un betonēto lieveņu atjaunošana, pamatu cokola sienas jaunas vertikālās hidroizolācijas izveide;   21. Telpās paredzēt iekšējās apdares atjaunošanu atbilstoši telpu prasībām;   22. Visu maināmo konstrukciju un materiālu izvēli saskaņot ar Pasūtītāju;   23. Saskaņā ar pasūtītāja norādījumiem izstrādāt pie būves piegulošās teritorijas labiekārtojuma risinājumus, atjaunot teritorijas segumu, izveidot funkcijai atbilstošāku un mūsdienīgāku labiekārtojumu;   24. Sagatavot ēkas fasāžu un pieguļošās teritorijas/būvju (saistīto) vizualizācijas 3D, lai Pasūtītājs var akceptēt izvēlētos risinājumus, pirms MBP iesniegšanas uz saskaņošanu. | |
| 3. | **Prasības BK sadaļai:**   * 1. Izstrādājot BK daļu veikt visu esošo un projektējamo infrastruktūras elementu tehniski ekonomisko izvērtējumu dažādiem būvkonstrukciju risinājumu variantiem, un noteikt optimālus, Pasūtītājam izdevīgākus, arhitektoniski funkcionālus un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā;   2. Par pamatu ēkas (lit. 001) konstrukciju pārbūvei, izmantot tehniskās apsekošanas atzinumu (skatīt 3.pielikumu);   3. Nepieciešamības gadījumā paredzēt ēkas nesošo konstrukciju pastiprināšanas risinājumus;   3.3. Novērst pamatu cokola daļas un fasādes konstruktīvos defektus, mitruma bojājumus, izdrupumus, apaugumus;  3.4. Jāparedz logu, durvju un vārtu pārsedžu atjaunošana, ja tas ir nepieciešams;  3.5. Jāparedz visu jumtiņu virs ārdurvīm un vārtiem demontāža;  3.6. Veikt sienas paneļu šuvju pārbaudi, vajadzības gadījumā atjaunot šuves, aizpildot tās ar atbilstošu remonta materiālu;  3.7. Vietās, kur ir iespējams, veikt pamatu vertikālās hidroizolācijas atjaunošanu;  3.8. Visā jumta platībā paredzēt jumta seguma nomaiņu, pirms tam papildinot jumta  siltumizolāciju līdz vajadzīgam biezumam, kas atbilst Latvijas būvnormatīviem; nepieciešamības gadījumā veikt esošā jumta seguma atsegumus, lai izvēlētos tehnoloģiski pareizus risinājumus jumta konstrukcijas izbūvē;  3.9. Ievērot LVS EN 16310 un LVS 1046 standartu prasības tehniskā projekta darba rasējumu stadijai. | |
| 4. | **Prasības UK sadaļai:**  4.1. Paredzēt vecās, nolietotās ūdens un kanalizācijas sistēmas nomaiņu;  4.2. Nepieciešamības gadījumā paredzēt nolietoto santehnisko iekārtu nomaiņu;  4.3. Paredzēt plastmasas cauruļvadu sistēmu gan ūdensvadam, gan kanalizācijai;  4.4. Aukstā ūdens caurules izolēt ar pretkondensāta izolāciju;  4.5. Karstā ūdens sistēmas cauruļvadus izolēt ar siltumizolācijas čaulām;  4.6. Cauruļvadu sistēmas kontrolei paredzēt revīzijas un piekļuves lūkas;  4.7. Pieslēguma vietas pie kanalizācijas sistēmas jānodrošina ar smaku aizvaru;  4.8. Ēkā ir jāparedz jauni ugunsdrošības krāni, kas būtu izvietoti aizslēdzamos metāla skapjos. To izvietojumu saskaņot ar Pasūtītāju. Pirms skapjiem uz grīdas jāparedz līnija, kas iezīmētu aizsargjoslu, kurā nedrīkstētu atrasties un stāvēt dažādi priekšmeti;  4.9. Remontceha daļā paredzēt pilnos ugunsdzēsības krānu komplektus (kopā savienoti stobrs ar šļūteni uztītu spolē). | |
| 5. | **Prasības UKT sadaļai:**   * 1. Paredzēt sakārtot, un pēc vajadzības arī nomainīt ārējos ūdensvada ievadus, to siltumizolāciju;   2. Nepieciešamības gadījumā paredzēt sadzīves kanalizācijas cauruļvadu izvadu nomaiņu līdz tuvākajām akām;   3. Vietās, kur cauruļvadi šķērso sienas vai pārsegumus, paredzēt aizsargčaulas. | |
| 6. | **Prasības LKT sadaļai:**   * 1. Paredzēt jumta ārējās lietus ūdens noteku sistēmas (noteku renes, noteku caurules, nosedzošie skārdi, lāseņi) nomaiņu;   2. Paredzēt jumta iekšējās lietus ūdens noteku sistēmas (stāvvadi, notekcaurules, gūlijas) nomaiņu. | |
| 7. | **Prasības EL/ELT sadaļai:**   * 1. Ēkā ir jāparedz vecās elektroinstalācijas nomaiņa pret jaunu elektroinstalācijas sistēmu;   2. Vecā apgaismes armatūra ir jānomaina pret jaunu, ekonomisku apgaismojuma armatūru. Paredzēt izmantot tikai energoefektīvus LED tipa gaismas ķermeņus, kā arī inovatīvas, efektīvas un ekoloģiskas apgaismojuma sistēmas, t.sk. automātiskās pielāgošanās dienas gaismai principus – intervālu taimeru, krēslas sensoru uzstādīšanu, kas ļautu samazināt objekta elektroenerģijas patēriņu un izmaksas. Ievērot zaļā iepirkuma prasības un kritērijus. Būvprojektam pievienot apgaismojuma aprēķinus un vizualizāciju Dialux/Optiwin programmā;   3. Paredzēta arī slēdžu un elektrības rozešu nomaiņa. Apgaismes ķermeņu, slēdžu un elektrības rozešu veidu un izvietojumu jāsaskaņo ar Pasūtītāju;   4. Veikt objektā projektējamo un esošo elektropatērētāju slodzes aprēķinu;   5. Objekta slodzes palielināšanas gadījumā paredzēt esošā ārējā pēcuzskaites elektrotīkla pievada līdz ēkai pārbūvi. Veikt ārējās elektroapgādes būvprojekta izstrādi atbilstoši spēkā esošajiem normatīviem aktiem, kas regulē elektroietaišu projektēšanu un izbūvi;   6. Nepieciešamā elektroapgādes drošuma sasniegšanai, elektroietaisēm, kurām nav pieļaujamas īslaicīgas standartam atbilstošas sprieguma novirzes, paredzēt uzstādīt nepārtrauktas barošanas avotus (UPS);   7. Izstrādāt objekta zemēšanas, zibens aizsardzības, potenciālu izlīdzināšanas un pārsprieguma aizsardzības sistēmu tehniskos risinājumus. Nosakot zibens aizsardzības līmeni, ņemt vērā būves raksturlielumus un riska kritērijus;   8. Ēkā esošā elektrosadales telpā demontēt visas esošās elektroiekārtas. Visām projektējamām sadalnēm jāparedz 20 – 30% jaudas rezerve. Sadalnes elementiem, ko paredzēts apkalpot, jābūt pieejamiem no priekšas puses. Sadalņu elementiem, kuriem jābūt novietotiem atklāti un pieejamiem normālas darbības laikā (drošinātāju nomaiņa utt.), jānodrošina automātiska atvienošana no strāvas vadošām daļām pirms durvju vai vāku atvēršanas, kā arī drošu drošinātāju noņešana;   9. Paredzēt pie ēkas esošo nolietojušos apgaismojuma balstu demontāžu, paredzēt risinājumus ēkai piegulošo teritoriju apgaismošanai;   10. Ēkai paredzēts ārējo fasādes un/vai teritorijas apgaismojumu;   11. Ēkā ir jāparedz rezerves elektrības barošanas sistēma ar dīzeļa ģeneratoru. | |
| 8. | **Prasības AVK-A sadaļai:**   * 1. Ēkā ir paredzēts demontēt veco apkures sistēmu. Tās vietā paredzēts uzstādīt jaunu apkures sistēmu, ar iespēju apkurināt ēku no centralizētas katlu mājas, kas atrodas 7. autobusu parka teritorijā;   2. Apkures sistēmai jābūt ar iespēju to regulēt, atbilstoši esošajiem laika apstākļiem;   3. Sildķermeņiem (radiatoriem) jābūt aprīkotiem ar temoregulatoriem un noslēgarmatūru, tiem jābūt viegli kopjamiem un tīrāmiem;   4. Apkures sistēmai būtu ieteicams izvēlēties termo stabilizētas polipropilēna apkures caurules;   5. Sildķermeņu daudzumu un lielumus nosaka pēc aprēķina, bet izvietojumu saskaņot ar Pasūtītāju;   6. Ir nepieciešama ISM pārbūve un modernizācija, iekļaujot iespēju attālināti uzraudzīt un vadīt ISM, kā arī sadalīt patērētājus pa grupām;   7. Izskatīt iespēju uzstādīt starojuma griestu apkures paneļus. | |
| 9. | **Prasības AVK-V sadaļai:**   * 1. Ēkā ir paredzēts demontēt veco ventilācijas sistēmu. Tās vietā paredzēts uzstādīt jaunu pieplūdes – nosūces ventilācijas sistēmu;   2. Izvērtēt iespēju saglabāt esošo krāsotavas ventilācijas sistēmu;   3. Atsevišķās vietās virs darba galdiem jāparedz lokāla, nosūces tipa ventilācija (saskaņot ar Pasūtītāju);   4. Ventilācijas sistēmā jāparedz gaisa attīrīšanas iespējas;   5. Jauno ventilācijas sistēmu jāsasaista ar ugunsgrēka trauksmes signalizāciju, kas ugunsgrēka gadījumā bloķē ventilācijas sistēmas darbību;   6. Jaunās ventilācijas sistēmas agregātus paredzēt izvietot arī uz ēkas jumta;   7. Nepieciešamās jaudas ventilācijas sistēmai ir jānosaka ar aprēķiniem. | |
| 10. | **Prasības AVK-K sadaļai:**   * 1. Ēkā ir paredzēts uzstādīt jaunu klimata kontroles sistēmu, kam jānodrošina prasībām atbilstošu iekšējā klimata uzturēšanu. Jāparedz gaisa dzesēšana, ar gaisa temperatūras regulēšanas iespējām, atbilstoši pastāvošajām Latvijas būvklimataloģijas prasībām;   2. Telpu dzesēšanas iekārtu jaudas un skaitu nosaka pēc aprēķina;   3. Dzesēšanas iekārtas jāaprīko ar tālvadības pultīm. | |
| 11. | **Prasības ESS-DA sadaļai:**  11.1. Ja dūmu novadīšanā tiks projektētas dūmu lūkas, tad lūku atvēršanu paredzēt ar  zobstieņu pievada mehānismu. | |
| 12. | **Prasības ESS-PK, AS sadaļai:**   * 1. PK sistēmai jābūt savietojamai ar jau esošo PK sistēmu datu bāzes līmenī, veidojot vienotu lietotāju datu bāzi, kas ir integrēta centralizētā uzraudzības un vadības sistēmā Inner Range Integriti. (saskaņot ar Pasūtītāju, jo Pasūtītājs 2022.gada 1.ceturksnī veic iepirkumu jaunās sistēmas izbūvē);   2. Jāparedz papildus drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju;   3. PK sistēma jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu atbilstoši piekļūšanas kontroles zonējumiem. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos;   4. Apsardzes signalizācijas sistēmas izveidei ir paredzēta integrēta kontroles sistēma. Šī sistēma sevī ietver apsardzes un piekļuves kontroles sistēmu;   5. Ēkā un telpās paredzēt signalizācijas kustību detektorus un durvju magnētiskos kontaktus. Apsardzes klaviatūras izvietot koplietošanas gaiteņos nodrošinot kopējās sistēmas darbību. Signalizācijas devējus paredzēt telpās, kur nav plānota 24/7 darbība. Noliktavas telpās, tehniskajās telpās. | |
| 13. | **Prasības ESS-VN sadaļai:**   * 1. Objektā jāparedz iekšējā un ārējā video novērošanas sistēma, sistēmas koncepciju precizēt ar Pasūtītāju būvprojekta izstrādes gaitā. Paredzēt video kameru izvietošanu: Ieejas/izejas zonas, koplietošanas gaiteņi, ēkas ārējais perimetrs;   2. Videonovērošanas sistēmas koncepciju precizēt ar Pasūtītāju būvprojekta izstrādes gaitā. | |
| 14. | **Prasības UATS sadaļai:**   * 1. Visā ēkā (arī krāsošanas cehā) jāparedz uzstādīt jaunu automātisku ugunsgrēka atklāšanas un trauksmes signalizācijas sistēmu, kas ugunsgrēka gadījumā padod skaņas signālu, kam jābūt dzirdamam visā ēkas teritorijā;   2. Paredzēt tādu sistēmu, kuru var saslēgt vienotā attālinātas pārraudzības, kontroles un vadības sistēmā (mākonī), ar RS izmantoto PANASONIC sistēmu, norādot precīzus saslēgšanas tehniskos risinājumus, un ievērojot visas normatīvās prasības;   3. Visā ēkā paredzēt evakuācijas apgaismojumu, kas ar izgaismotu bultu palīdzību norādītu tuvāko evakuācijas izeju no ēkas. Tas varētu būt pastāvīgi degošs, ekonomisks LED tipa apgaismojums, vai apgaismojums, kas ieslēdzas tikai trauksmes gadījumā. Evakuācijas apgaismojumam būtu jābūt aprīkotam ar speciāliem akumulatoriem, kas elektrības pārtraukuma gadījumā nodrošinātu apgaismojuma darbību vēl minimums 0,5 stundas;   4. Ēkā būtu jāparedz kombinētie dūmu – siltuma detektori, kas būtu saistīti ar ugunsgrēka atklāšanas un trauksmes signalizāciju;   5. Ēkā griestos būtu jāparedz dūmu izvadīšanas lūkas, kas ugunsgrēka gadījumā ļautu dūmiem izplūst no ēkas;   6. Paceļamajos vārtos, ko paredzēts mainīt, jāparedz evakuācijas durvis, kas ikdienā var kalpot kā durvis pa kurām staigāt. Tām jāveras uz āru un maksimālais slieksnis nedrīkst būt augstāks par 20 mm;   7. Automātiskās ugunsgrēka atklāšanas un trauksmes signalizācijas sistēmas projekts un būvdarbi jāizpilda atbilstoši LBN 201-15 un standarta LVS CEN/TS 54-14 „Ugunsgrēka atklāšanas un ugunsgrēka trauksmes sistēmas. 14.daļa” noteikumiem;   8. Detektoru izvietošana un daudzums jāaprēķina, pamatojoties uz arhitektūras plāniem un ievērojot EN 54-14 normatīvu prasības. Pārējo papildus iekārtu un materiālu daudzumu precizēt izmantojot automātiskās ugunsgrēka atklāšanas un trauksmes signalizācijas sistēmas izvietojumu un darba shēmas;   9. Remontceha zonā ugunsdzēsības aparātus paredzēt izvietot aizveramās plastmasas kastēs ar caurspīdīgu vāku;   10. Remontceha zonā ugunsdzēsības aparātus paredzēt izvietot aizveramās plastmasas kastēs ar caurspīdīgu vāku. | |
| 15. | **Prasības ESS-TK sadaļai:**   * 1. Esošajā ēkā ir izveidots interneta tīkls, ko nodrošina ēkas fasādes stūros izvietotas Wi-Fi antenas;   2. Wi-Fi antenu kabeļu pievadu garums ir ierobežots, tāpēc pēc fasādes siltināšanas, antenas atrašanās vietas nemainīsies;   3. Jāprecizē vai palielinās darba vietu skaitu. Ja darba vietas paredzēts izvietot arī citur un kabeļa garums pārsniedz 80 m, tad interneta tīklu skapis būtu jānovieto citur;   4. Datorizētās darba vietas minimālās tehniskās prasības: Katrai darbavietai jāparedz 3 gab. RJ45 pieslēguma vietas, 6 gab. 220V pieslēguma vietas;   5. Lokālā datortīkla izbūvei jāizmanto UTP Cat5e (ekranēts) atbilstoši materiāli (kabeļi, konektori, kontaktligzdas, u.c.). Kabeļa garums no komutācijas skapja līdz gala iekārtas pieslēguma vietai nedrīkst pārsniegt 80 m;   6. Līdz katra bezvadu Wi-Fi iekārtas pieslēguma punktam (Wi-Fi accesspoint) jānodrošina 1 gab. UTP Cat5e (ekranēts) kabelis. Bezvadu interneta pārklājumu paredzēt telpas vidū. Wi-Fi accesspoint paredzēt arī uz ēkas fasādes;   7. Komutācijas skapja/ju (slēdzamas metāla kastes) izmērs vismaz 9U. Komutācijas skapī jānodrošina 2 gab. 1.kat. 220V pieslēguma vietas. Skapī jānodrošina PatchPanel UTP 24p Cat5e vai Cat6 1U ar plauktu;   8. Līdz/starp komutācijas skapim/jiem jānodrošina optiskais kabelis (8xSM). Līdz galvenajam komutācijas skapim jānodrošina optiskais kabelis (8xSM) no administrācijas ēkas servera telpas. | |
| 15. | **Prasības DOP sadaļai:**  15.1. Izstrādāt transporta un gājēju kustības organizācijas shēmu gan būvdarbu  procesam, gan ekspluatācijai pēc objekta nodošanas ekspluatācijā;  15.2. Izstrādāt būvdarbu kalendāro grafiku;  15.3. Pārbūves laikā ir jānodrošina patstāvīgo darbinieku nepārtraukts darba process, nepieciešamības gadījumā paredzot to izvietošanu pagaidu telpās;  15.4. Ēku uz pārbūves laiku jānodrošina ar nepieciešamajiem iekšējiem inženiertīkliem;  15.5. Būvdarbu laikā nedrīkst būt traucēta autobusu kustība teritorijā un autobusu remontdarbi;  15.6. Jānorobežo telpas vai sektori, kuros tiks veikti būvniecības vai remonta darbi, lai nepieļautu putekļainās vides iekļūšanu blakus telpās;  15.7. Nepieciešamības gadījumā paredzēt jaunus pagaidu inženiertīklu pieslēgumus (ūdensapgādi, kanalizāciju, elektroapgādi);  15.8. Izstrādājot būvprojektu ekspluatācijā esošu ēku pārbūvei, kas jāveic, nepārtraucot to pamatfunkciju izpildi, darbu organizēšanas projektā papildus norāda risinājumus atbilstoši “Ēku būvnoteikumu” 80. punktā noteiktajam;  15.9. Veicot pārbūves darbus jāņem vērā, ka remonta ceha darbība nedrīkst tikt pārtraukta. Remonta cehs jāparedz sadalīt atsevišķos sektoros, kur atsevišķās daļās varētu notikt ēkas remontdarbi un jauno inženiertīklu montāža. Visi plānotie remonta darbi un sektoru sadalījums ir jāsaskaņo ar Pasūtītāju; | |
| **VI** | **Būvprojekta izstrādes laiks un iesniegšanas kārtība** | |
| 1. | Starpziņojumi:  Ne retāk kā reizi mēnesī Izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem, kurā uzskaita un pielikumā pievieno izstrādāto dokumentāciju (rasējumus, atzinumus, shēmas, aprakstus u. c. dokumentus). Ne ilgāk kā 2 (divu) mēnešu laikā pēc līguma parakstīšanas, būvprojekta izstrādātājs iesniedz un saskaņo starpziņojumu, kurā iekļauj ne mazāk kā šādu informāciju:   * Tehniskās apsekošanas atzinumi un/vai apsekošanas akti; * Tehniskie vai īpašie noteikumi; * Arhitektūras risinājumi – stāva plāni, fasādes, vizualizācijas.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Izstrādātājs iesniedz Pasūtītājam izstrādātu būvprojektu un būvatļauju ar Rīgas domes Pilsētas attīstības departamenta izdarītu atzīmi par projektēšanas nosacījumu izpildi ne vēlāk kā **50 (piecdesmit)** nedēļu laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas ir saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam 2 eksemplāros drukātā formā un digitālā formātā (uz datu nesēja):   * Teksta materiāli elektroniskā formā, izmantojot Microsoft Office programmnodrošinājumu; * Grafiskos materiālus noformēt izmantojot AutoCad (*\*.DWG* formātā); * Viss būvprojekts kopā *\*.PDF* formātā, visas tāmes \**EXCEL formātā.* | |
| **VII** | **Autoruzraudzība** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu laikā. | |
| 2. | Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u. c. Latvijas Republikā spēkā esošajiem normatīvajiem aktiem. | |
| 3. | Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp Pasūtītāju un Autoruzraugu parakstīts akts. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina Autoruzrauga un Autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā, Autoruzraugs nodrošina bez papildu maksas. | |
| **VIII** | **Pielikumi** | |
| 1. | Topogrāfiskais plāns uz 2 lpp. | |
| 2. | 7.autobusu parka Vestienas ielā 35, Rīgā, objekta novietnes plāns uz 1 lpp. | |
| 3. | Tehniskās apsekošanas atzinums uz 137 lpp. | |
| 4. | Būves tehniskās inventarizācijas lieta uz 8 lpp. | |
| 5. | Fotofiksācijas shēma uz 6 lpp. | |

Uz